**Kisbér Város Önkormányzata Képviselő-testületének .../.... (...) önkormányzati rendelete**

**közösségi együttélés alapvető szabályairól és ezek elmulasztásának jogkövetkezményeiről szóló 6/2023. (III.13.) önkormányzati rendelet módosításáról**

Kisbér Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, 142/C. § (1)-(2) bekezdésében, a közigazgatási szabályszegések szankcióiról szóló 2017. évi CXXV. törvény 10. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőket rendeli el:

**1. §**

A közösségi együttélés alapvető szabályairól és ezek elmulasztásának jogkövetkezményeiről szóló 6/2023. (III. 13.) önkormányzati rendelet 5. §-a helyébe a következő rendelkezés lép:

**„5. §**

Aki

*a)* a köztisztaság fenntartásáról szóló Kisbér Város Önkormányzatának Képviselő-testülete 17/2012. (V.10.) önkormányzati rendeletbe foglalt kötelezettségét megszegi, valamint

*b)* nem gondoskodik az ingatlanának gyommentesítéséről,

az megsérti a közösségi együttélés alapvető szabályait.”

**2. §**

Ez a rendelet a kihirdetését követő harmadik napon lép hatályba.

**Műszaki Bizottság**

A bizottság a közösségi együttélés alapvető szabályairól és ezek elmulasztásának jogkövetkezményeiről szóló 6/2023. (III.13.) önkormányzati rendelet módosítását a fentiek szerint javasolja elfogadni.

Kisbér, 2025. január 14.

Bondár Balázs s.k. Pápai Mónika s.k.

elnök referens